CELEX: C2006/190/51
Language: hu
Date: 2006-08-12 00:00:00
Title: T-166/06. sz. ügy: 2006. június 28-án benyújtott kereset – PowderJect Research kontra OHIM (POWDERMED)

12.8.2006   
            
            
               HU
            
            
               Az Európai Unió Hivatalos Lapja
            
            
               C 190/28
            
         2006. június 28-án benyújtott kereset – PowderJect Research kontra OHIM (POWDERMED)
   (T-166/06. sz. ügy)
   (2006/C 190/51)
   Az eljárás nyelve: angol
   Felek
   
      Felperes: PowderJect Research Ltd (Oxford, Egyesült Királyság) (képviselők: A. Bryson barrister, P. Brownlow solicitor)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   Kereseti kérelmek
   
               —
            
            
               az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) második fellebbezési tanácsának a felperes 5., 10. és 42. osztályra vonatkozó, 4202743. lajstromszámú POWDERMED közösségi védjegybejelentéséről szóló 2006. április 12-i határozatát;
            
         
               —
            
            
               az Elsőfokú Bíróság az alperest kötelezze a költségek viselésére.
            
         Jogalapok és fontosabb érvek
   
      Az érintett közösségi védjegy: A „POWDERMED” szóvédjegy az 5., 10. és 42. osztályba tartozó áruk és szolgáltatások vonatkozásában – lajstromszám: 4 202 743.
   
      Az elbíráló határozata: A védjegybejelentés elutasítása.
   
      A fellebbezési tanács határozata: A fellebbezés elutasítása.
   
      Jogalapok: A 40/94 tanácsi rendelet 7. cikke (1) bekezdése b) és c) pontjának megsértése. A fellebbezési tanács tévesen ítélte meg úgy, hogy a védjegy két közhasználatú angol szóból áll, és nem vagy nem kellően vette figyelembe a bejelentett védjegy felépítését, amennyiben nem vette tekintetbe azt, hogy a védjegy az „…ed” végződés miatt első pillantásra igei múltidőt sugall és az érintett vásárlóközönség számára nem válik azonnal nyilvánvalóvá, hogy a védjegy a „powder” és a „med” szavakra bontható.